**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

--------- ----------------------- 2021 թվականի N - Ն

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Հայաստանի Հանրապետության բյուջետային համակարգի մասին» օրենքի 23 հոդվածի 8-րդ մասով, ինչպես նաև համաձայն «Հայաստանի Հանրապետության 2021 թվականի պետական բյուջեի մա­սին» օրենքի 9-րդ հոդվածի 10-րդ կետի՝ Հայաստանի Հանրապետության կառավարությունը որոշում է.

1. «Հայաստանի Հանրապետության 2021 թվականի պետական բյուջեի մասին» օրենքի 2-րդ, 6-րդ հոդվածների աղուսակներում և N 1 հավելվածի N 2 աղյուսակում կատարել փոփոխություններ և լրացումներ՝ համաձայն NN 1, 2 և 3 հավելվածների:

2. Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» N 2215-Ն որոշման NN 2, 3, 4, 5, 6, 9, 9.1 և 10 հավելվածներում կատարել փոփոխություններ և լրացումներ՝ համաձայն NN 2, 3, 4, 5, 6 և 7 հավելվածների:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏ Ն. ՓԱՇԻՆՅԱՆ

**ՀԻՄՆԱՎՈՐՈւՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. **Անհրաժեշտությունը**

Երկրում ընթացող սոցիալական ոլորտի բարեփոխումներով պայմանավորված Հայաստանի Հանրապետության տարածքում ր մարզերում հաշմանդամություն ունեցող և տարեց անձանց համար համայնքային փոքր տների ստեղծման անհրաժեշտությամբ։

1. **Առաջարկվող կարգավորման նպատակը և բնույթը**

ՀՀ աշխատանքի և սոցիալական հարցերի նախարարության և Շարժայի բարեգործական հիմնադրամի միջև 2020 թվականի նոյեմբերի 2-ին ստորագրված Փոխըմբռնման հուշագիրի հիման վրա 2020 թվականի նոյեմբերի 11-ին փոխանցվել է 150.0 (մեկ հարյուր հիսուն) հազար ԱՄԷ դիրհանին համարժեք 20,371,500 (քսան միլիոն երեք հարյուր յոթանասունմեկ հազար հինգ հարյուր) ՀՀ դրամ, որը ՀՀ ֆինանսների նախարարության կողմից փոխանցվել է ՀՀ 2020 թվականի պետական բյուջեի 10 բաժնի, 02 խմբի, 01 դասի 1032 «Խնամքի ծառայություններ 18 տարեկանից բարձր տարիքի անձանց» ծրագրի 31003 «18 տարեկանից բարձր տարիքի անձանց համայնքային փոքր տներում խնամքի կազմակերպման համար անշարժ գույքի ձեռքբերում» միջոցառման համար բացված 900011036069 հաշվեհամարին։

«Հայաստանի Հանրապետության աշխատանքի և սոցիալական հարցերի նախարարությանը նվիրաբերություն ընդունելու և Հայաստանի Հանրապետության գանձապետարանում հաշիվ բացելու թույլտվություն տալու, «Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության 2020 թվականի հոկտեմբերի 28-ի թիվ N 1737 - Ն որոշումով վերը նշված միջոցառումով 511100 «Շենքերի և շինությունների ձեռքբերում» ծախսային հոդվածով նախատեսվել էր 19,826,000 (տասնինը միլիոն ութ հարյուր քսանվեց հազար) ՀՀ դրամի սահմաններում իրականացնել համայնքային փոքր տան գնման աշխատանքներ, սակայ կայացված մրցույթի արդյունքով հաղթող չի ճանանչվել։

2020 թվականի դեկտեմբերի 29-ին ՀՀ ֆինանսների նախարարությունը Շարժայի բարեգործական հիմնադրամի կողմից փոխանցված 20,371,500 (քասն միլիոն երեք հարյուր յոթանասունմեկ հազար հինգ հարյուր) ՀՀ դրամը գանձապետական 900011036069 հաշվեհամարից փոխանցել է գանձապետական միջանկյալ 73000010014 հաշվեհամարին, որպես չպարզաբանված միջոց։

Սույն որոշմամբ առաջարկվում է նվիրաբերության կարգով փոխանցված 20,371․5 հազար ՀՀ դրամի սահմաններում «Գնումների մասին» Հայաստանի Հանրապետության օրենքի պահանջներին համապատասխան 2021 թվականին ապահովել պահանջվող տան ընտրությունը և գնումը, ապահովելով Փոխըմբռնման հուշագիրի 2-րդ կետի 2-րդ ենթակետով նախատեսված նախարարության պարտավորությունները։

Փոխըմբռնման հուշագիրի Նպատակն է համայնքային փոքր տան գնման միջոցով աջակցել երկրում ընթացող սոցիալական ոլորտի բարեփոխումներին, մասնավորապես՝ խնամքի հաստատությունների ապաինստիտուցիոնալացման գործընթացի շրջանակներում «Համայնքային փոքր տներ» ծրագրի իրականացմանը:

1. **Նախագծի մշակման գործընթացում ներգրավված ինստիտուտները և անձինք**

Սույն որոշման նախագծի մշակման գործընթացում ներգրավվել են նախարարության աշխատակազմի ֆինանսական և հաշվապահական հաշվառման վարչության, գնումների համակարգման և հավասար հնարավորությունների ապահովման վարչության համապատասխան մասնագետները։

1. **Ակնկալվող արդյունքը**

Նախագծի ընդունմամբ ակնկալվում է ձեռք բերել մեկ տուն աջակցելու «Համայնքային փոքր տներ» ծրագրի իրականացմանը և բարելավել տարեցների խնամքի ծառայությունների մատուցումը։

1. **Տեղեկատվություն**

ՀՀ կառավարության որոշման նախագծի ընդունմամբ ՀՀ 2021 թվականի պետական բյուջեում նախատեսվում է 20,371,500 (քասն միլիոն երեք հարյուր յոթանասունմեկ հազար հինգ հարյուր) ՀՀ դրամի չափով եկամուտների ավելացում, որը ծախսվելու է 18 տարեկանից բարձր տարիքի անձանց համայնքային փոքր տան ձեռքբերման համար։

Հայաստանի Հանրապետության կառավարության որոշման նախագծի ընդունումն այլ իրավական ակտերի ընդունման անհրաժեշտություն չի առաջացնում: